**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-05-126-12/20

Datum: 05.05.2020. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-05-126-11/20 od 05.05.2020. godine, u postupku javne nabavke radova na rehabilitaciji i sanaciji regionalne ceste R-455a “Svatovac – Živinice – Bašigovci – Lukavica - Zelenika“, dionica: Ciljuge – G. Lukavica od st. km. 1+130, do st. km. 4+630, u dužini L=cca 3.500 m, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-05-126-11/20 od 05.05.2020. godine i ugovor za javnu nabavku radova na rehabilitaciji i sanaciji regionalne ceste R-455a “Svatovac – Živinice – Bašigovci – Lukavica - Zelenika“, dionica: Ciljuge – G. Lukavica od st. km. 1+130, do st. km. 4+630, u dužini L=cca 3.500 m, dodjeljuje se ponuđaču **d.o.o. HiH Živinice za najnižu ponuđenu cijenu od 636.359,22 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. HiH Živinice**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-05-126/20 od 25.03.2020.g. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 637.551,30 KM.

Obavještenja o nabavci broj 997-1-3-13-3-20/20 objavljeno 10.04.2020. godine godine na web stranici javnih nabavki. Objava u službenom glaniku „Službeni glasnik BiH” broj: 22/20.

Komisija za javnu nabavku imenovana je Rješenjem broj: 05-05-126-3/20 od 27.04.2020. godine. Komisija za javnu nabavku dostavila je dana 30.04.2020. godine Zapisnik o radu Komisije 05-05-126-9/20 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 04.05.2020. godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-05-126-11/20 od 05.05.2020. godine. Ponuda ponuđača d.o.o. HiH Živinice, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 636.359,22 KM bez PDV-a, u postupku javne nabavke radova na rehabilitaciji i sanaciji regionalne ceste R-455a “Svatovac – Živinice – Bašigovci – Lukavica - Zelenika“, dionica: Ciljuge – G. Lukavica od st. km. 1+130, do st. km. 4+630, u dužini L=cca 3.500 m.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 4;
* da su blagovremeno zaprimljene 4 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Ponuda ponuđača - Grupa ponuđača: d.o.o. Džena Gradačac i doo HS Baukop se isključuje iz daljeg postupka nabavke zbog neispunjavanja uslova za kvalifikaciju iz razloga što ponuđač nije dostavio dokaze o ekonomsko finansijskom sposobnosti kako je traženo tenderskom dokumentacijom. Naime, tenderskom dokumentacijom je kao dokaz ekonomsko finansijske sposobnosti traženo sljedeće:

1. Uvjerenje Centralne banke BiH sa spiskom aktivnih bankovnih računa koje dobavljač ima otvorene kod komercijalnih banaka.
2. Potvrde poslovnih banaka, kod kojih ponuđač ima otvorene račune, da transakcijski računi ponuđača nisu bili blokirani u zadnjih šest mjeseci.

Ponuđač Grupa ponuđača: d.o.o. Džena Gradačac i doo HS Baukop je dostavio u ponudi potvrdu od Centralne banke za vođu grupe, čime je zadovoljio uslov pod a).

Međutim, ponuđač je propustio dostaviti potvrdu da transakcijski računi nisu blokirani od svih banaka kod kojih ima aktivne račune. Iz potvrde Centralne banke je vidljivo da ponuđač (vođa) ima aktivan račun kod Sparkasse banke ali nije dostavio potvrdu za tu banku. Potvrde su dostavljene od Intesasanpaolo banke, NLB i Raiffeisen banke kod kojih ponuđač ima aktivne račune.

Dakle, zbog ne isunjavanja uslova ekonomsko finansijske sposobnosti, kako je traženo tenderskom dokumentacijom, ponuda ponuđača Grupa ponuđača: d.o.o. Džena Gradačac i doo HS Baukop se diskvalifikuje iz daljeg tok postupka nabavke, kao nepotpuna.

Dalje, u dijelu dokazivanja tehničke i profesionalne sposobnosti, tenderskom dokumentacijom je postavljen jedan od uslova: - „*b) Mogućnost pristupa ili osiguran pristup slijedećim građevinskim mašinama, tehničkoj opremi i materijalima koji će biti na raspolaganju za izvršenje ugovora:*

*- Ponuđač mora dostaviti dokaz da posjeduje asfaltnu bazu ili da ima mogućnost korištenja usluga i roba asfaltne baze, koja se od mjesta izvođenja radova nalazi na maksimalnoj udaljenosti od 70 km Ili 100 km ukoliko se prevoz vrši vozilom sa termokesonom (u skladu sa zahtjevima i normama građenja navedenim u Smjernicama za građenje puteva u kojima stoji da „Prevoz bituminizirane smjese ograničava se maksimalno do 100 km udaljenosti odnosno najviše 2 sata****, pod uslovom da je za prevoz vruće bituminizirane smjese upotrebljeno vozilo sa termokesonom. U suprotnom primjeru se udaljenost prevoza ograničava na 70 km ili trajanje prevoza najviše 1,5 sat****)“*.

Kao dokaz prethodno pomenutog uslova tenderskom dokumentacijom je traženo:

*„b) Posjedovanje asfaltne baze se dokazuje relevantnim dokumentom koji dokazuje vlasništvo nad postrojenjem za proizvodnju asfalta, kao što je upotrebna dozvola iz koje se nedvojbeno može utvrditi vlasništvo / Posjedovanje ugovora o isporuci asfaltne mase u svrhu izvršenja ugovora se dokazuje njegovim prilaganjem (kopija). Za asfaltnu bazu je, pored gore navedenog, potrebno dostaviti izjavu o udaljenosti asfaltne baze koja se koristi u svrhu izvršenja ugovora od mjesta izvođenja radova.* ***Iznimno, ukoliko je asfaltna baza udaljena na udaljenosti od 70km do 100 km od mjesta izvođenja radova, potrebno je dostaviti i dokaz o posjedovanju ili unajmljivanju vozila za prevoz asfalta sa termokesonom.“***

Ponuđač Grupa ponuđača: d.o.o. Džena Gradačac i doo HS Baukop je kao dokaz postavljenog uslova dostavio ugovor o zakupu između doo Džena Gradačac i doo Geokop Derventa, čime je dokazao da ima mogućnost korištenja usluga i roba asfaltne baze. Međutim, kako je predmetna asfaltna baza udaljena više od 70 km od mjesta izvođenja radova, kako je to u dostavljenoj izjavi ponuđač i potvrdio, prema tenderskoj dokumentaciji, a u skladu sa Smjernicama o građenju ponuđač je trebao dostaviti i dokaz o posjedovanju ili unajmljivanju vozila za prevoz asfalta sa termokesonom, **što je isti propustio, i nije dokazao da priloženi dokaz** ispunjava norme građenja navedene u Smjernicama za građenje puteva.

U dijelu tehničke i profesionalne sposobnosti u tenderskoj dokumentaciji stoji: „Gore traženi dokazi trebaju ispunjavati norme građenja navedene u Smjernicama za građenje puteva, u suprotnom ponuda ponuđača će se odbiti kao neprihvatljiva“. Kako dokazi u ponudi ponuđača Grupa ponuđača: d.o.o. Džena Gradačac i doo HS Baukop ne ispunjavaju norme građenja navedene u Smjernicama za građenje puteva, ponuda ponuđača Grupa ponuđača: d.o.o. Džena Gradačac i doo HS Baukop se odbija kao neprihvatljiva.

Ponuda ponuđača Grupa ponuđača: d.o.o. Džena Gradačac i doo HS Baukop se odbija kao nepotpuna i neprihvatljiva.

Ponude ostala tri ponuđača ispunjavaju kvalifikacione uslove propisane tenderskom dokumentacijom, u pravnom, tehničkom i ekonomskom smislu u okviru javne nabavke radova na rehabilitaciji i sanaciji regionalne ceste R-455a “Svatovac – Živinice – Bašigovci – Lukavica - Zelenika“, dionica: Ciljuge – G. Lukavica od st. km. 1+130, do st. km. 4+630, u dužini L=cca 3.500 m.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Roading Gračanica | **636.996,21** | **100** |
| **2.** | d.o.o. HiH Živinice | **637.381,14** | **99** |
| **3.** | d.o.o. Jata group Srebrenik | **833.088,75** | **76** |

Nakon provedene e – aukcije Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. HiH Živinice | **636.359,22** | **100** |
| **2.** | d.o.o. Roading Gračanica | **636.996,21** | **99** |
| **3.** | d.o.o. Jata group Srebrenik | **833.088,75** | **76** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva